**Z Á P I S N I C A**

**Z Obecného zastupiteľstva zo dňa 11.03.2015 o 15.30 hod.**

Prítomní poslanci: 5 poslancov

Počet poslancov: 5 poslancov

PROGRAM:

1. Zahájenie

2. Kontrola plnenia uznesenia

3. Správa z finančnej kontroly

4. Prejednanie Zmluvy o nájme pozemkov s LPM, š.p. Ulič

5. Rôzne

6. Návrh na uznesenie

7. Záver

Bod 1 – V tomto bode vystúpil starosta obce a po privítaní prítomných poslancov oboznámil s predloženým programom. Program bol jednohlasne schválený.

Hlasovanie za predložený program:

Za: 5 poslancov Proti: 0 poslancov Zdržalo sa: 0 poslancov

Bod 2 – V tomto bode vystúpil starosta obce a skonštatoval, že uznesenia z minulého zasadnutia boli splnené.

Bod 3 – V tomto bode starosta obce prečítal Správu z finančnej kontroly vypracovanú Dr. Kirňákom – kontrolórom obce. Poslanci správu vzali na vedomie.

Bod 4 – V tomto bode vystúpil starosta obce a oboznámil prítomných poslancov s podmienkami zmluvy medzi Lesopoľnohospodárskym majetkom, š. p. Ulič a obcou o nájme pozemkov. Zmluvu poslanci vzali na vedomie a nadpolovičnou väčšinou hlasov schválili jej podpis.

Hlasovanie za podpis Zmluvy o nájme pozemkov s LPM, š.p. Ulič:

Za: 3 poslanci Proti: 0 poslancov Zdržalo sa: 2 poslanci

Bod 5 – V tomto bode starosta obce oboznámil poslancov s Kartou obce, ktorá sa vyplňuje v rámci civilnej ochrany a taktiež pristúpil k určeniu členov krízového štábu a civilnej ochrany. Členovia sú poslanci Obecného zastupiteľstva. Predsedom krízového štábu sa stal p. Milan Sičák a zástupkyňou predsedu sa stala Marcela Čopáková. Poslanci súhlasili so svojim členstvom v krízovom štábe a civilnej ochrane.

Ďalej v tomto bode oboznámil starosta prítomných poslancov so žiadosťou Zmos-u Sninský región o finančný príspevok pre nemocnicu v Snine na zakúpenie nového CT prístroja. Poslanci sa dohodli, že zbierku vykonajú každý vo svojom obvode a vyzbieraná finančná čiastka sa odovzdá na zakúpenie tohto prístroja. Termín vyzbierania finančných prostriedkov je do konca júna 2015.

Ďalej poslanec Kusin vystúpil a poukázal na havarijný stav budovy Požiarnej zbrojnice a navrhol dočasné riešenie – podpera stropnej časti. Za realizáciu je zodpovedný poslanec Kusin.

Poslanec Kusin ďalej požiadal o zápis do zápisnice o tom, že v roku 2014 všetky kurenárske práce na budovách od Obecného úradu k Požiarnej zbrojnici v Uličskom Krivom vykonal pán Jozef Čurha st.. Prípadné záručné opravy budú odstránené takisto p. Jozefom Čurhom st. . Poslanci tento oznam vzali na vedomie.

Ďalej v tomto bode poslankyňa Andrešková poukázala na havarijný stav „lávky“ v dolnej časti obce vedúcej na ihrisko a žiadala riešenie tohto problému. Starosta obce sa podujal, že zabezpečí materiál na novú lávku.

V tomto bode vystúpil poslanec Čurha s návrhom možného zúčastnenia sa v Programe rozvoja vidieka zameraného na realizáciu športovísk a multifunkčných ihrísk. Starosta má za úlohu zistiť podmienky účasti na tomto projekte.

Ďalej poslanec Kusin poukázal na zlý stav priepustu pri pravoslávnom kostole a na zlý stav hlavnej cesty v úseku od č. d. 70 po č. d. 133. Starosta požiadavku o nápravu má za úlohu presadzovať na VÚC v Prešove.

V tomto bode bola ďalej prejednaná kontrola výšky príjmov a výdavkov na pohrebnom. Poverený touto kontrolou je poslanec Čurha Roman.

V tomto bode starosta uložil poslancom navrhnúť výšku poplatku za užívanie Domu smútku jednorázovo. Výška poplatku bude navrhnutá podľa výšky poplatku v obci Ulič a prejedná sa na ďalšom zasadnutí obecného zastupiteľstva.

Ďalej v tomto bode vystúpil prítomný pán Rjaby a oboznámil poslancov so záväzkom obce z roku 2012 voči firme PROTECH za práce na budove Obecného úradu Uličské Krivé vo výške 21.720 Eur. Starosta tieto obvinenia označil za nepravdivé a odporučil prípadné riešenie súdnou cestou. Poslanci tento oznam vzali na vedomie.

V tomto bode vystúpil prítomný Ján Andreško a upozornil Obecné zastupiteľstvo na jedľu rastúcu pri gréckokatolíckom kostole, ktorá v prípade pádu môže spôsobiť škody na okolitom majetku. Poslanci to vzali na vedomie.

 Týmto bol program zo zasadnutia Obecného zastupiteľstva vyčerpaný. Starosta obce sa prítomným poslancom poďakoval za účasť.

Na Obecnom zastupiteľstve boli ďalej prítomní:

Ing. Juraj Cogan

Ján Dudla

Ján Sidor

Ján Andreško

Marek Čokina

Juraj Cogan

Miroslav Rjaby

Zapísala: Marcela Čopáková

Overil: Martin Petrovka